**ՀԻՄԱՎՈՐՈՒՄ  
  
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻՑ ՍՈՒԲՎԵՆՑԻԱ ՍՏԱՆԱԼՈՒ ՆՊԱՏԱԿՈՎ «ՀԱՏԻՍԻ ՓՈՂՈՑԻ ՀԻՄՆԱՆՈՐՈԳՈՒՄ» ԾՐԱԳՐԻ ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏԸ ՀԱՍՏԱՏԵԼՈՒ ՄԱՍԻՆ** **ՈՐՈՇՄԱՆ ՆԱԽԱԳԾԻ**

Որոշման նախագիծը մշակվել է հիմք ընդունելով «Տեղական ինքնակառավարման մասին» օրենքի 18-րդ հոդվածի 1-ին մասի 25-րդ կետի, հաշվի առնելով նաև համայնքի ղեկավարի առաջարկությունը. Հայաստանի Հանրապետության 2020 թվականի պետական բյուջեից սուբվենցիա ստանալու նպատակով Աբովյանի «Հատիսի փողոցի հիմնանորոգում» ծրագրի բյուջետային ֆինանսավորման հայտը ներկայացնելու մասին:   
 Հատիսի փողոցի հիմնանորոգման արդյունքում կունենանք բարեկարգ փողոցներ, ինչը կներառվի համայնքային սեփականություն հանդիսացող գույքի ցանկում։ Կունենանք հիմնանորոգված ներհամայնքային ճանապարհներ, կնվազեն տրանսպորտային միջոցների ամորտիզացիոն ծախսերը, կբարձրանա բանկչության տեղաշարժի հարմարավետության մակարդակը։ Ծրագրի իրականացման արդյունքում համայնքային սեփականություն հանդիսացող հիմնական միջոցների՝ ճանապարհների, արժեքը կավելանա ծրագրի արժեքի չափով։Ծրագրի արժեքը կազմում է 210 000.0 հազար դրամ, որի 55 %-ը կամ 115 500.0 հազար դրամը պետք է հատկացվի համայնքային բյուջեից (ծրագրի արժեքը կարող է փոխվել կախված մրցույթի արդյունքներից)։   
 Հայաստանի Հանրապետության 2020 թվականի պետական բյուջեից սուբվենցիա ստանալու նպատակով «Հատիսի փողոցի հիմնանորոգում» ծրագրի բյուջետային ֆինանսավորման հայտը հաստատելու մասին որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։   
 Հայաստանի Հանրապետության 2020 թվականի պետական բյուջեից սուբվենցիա ստանալու նպատակով «Հատիսի փողոցի հիմնանորոգում» ծրագրի բյուջետային ֆինանսավորման հայտը հաստատելու մասին նախագծի ընդունման կապակցությամբ Աբովյան համայնքի բյուջեում եկամուտների ավելացում չի նախատեսվում, իսկ ծախսերը կավելանան մոտավոր 115 500.0 հազար դրամի չափով՝ եթե սուբվենցիայի հայտը հաստատվի։ Գումարը կախված է նաև մրցույթի մասնակիցների ներկայացրած հայտերի գումարից։

**ՀԱՄԱՅՆՔԻ ՂԵԿԱՎԱՐ՝ Վ. ԳԵՎՈՐԳՅԱՆ**